妙喜寺高房期靈澈上人不至重招之一首
作者：皎然
朝代：唐

paragraphs: 晨起峰頂心，懷人望空碧。
掃雪開寺門，灑水淨僧席。
言笑形外阻，風儀想中覿。
馳心驚葉動，傾耳聞泉滴。
豈慮咆虎逢，乍疑崩湍隔。
前期或不顧，知爾隳常格。
如今誰山下，秋霖步淅瀝。
吾亦聊自得，行禪荷輕策。
松聲暢幽情，山意導遐跡。
舉目無世人，題詩足奇石。
貧山何所有，特此邀來客。